रिचा घोष ने लगाई 16 स्थानों की छलांग, मंधाना टॉप-3 में कायम; टॉप-20 में 5 भारतीय बैटर
ICC ODI Batting Rankings; Women's T20I Player Rankings विकेटकीपर बल्लेबाज रिचा घोष को ICC रैंकिंग साउथ अफ्रीका में चल रहे विमेंस टी-20 वर्ल्ड कप के उम्दा परफॉर्मेंस का फायदा हुआ है। 19 साल की इस विकेटकीपर बल्लेबाज ने मंगलवार को जारी रैंकिंग में
विकेटकीपर बल्लेबाज रिचा घोष और तेज गेंदबाज रेणुका सिंह ठाकुर को ICC रैंकिंग में विमेंस टी-20 वर्ल्ड कप के परफॉर्मेंस का फायदा हुआ है। दोनों भारतीय स्टार अपनी-अपनी करियर बेस्ट रैंकिंग में पहुंच गई हैं।
मंगलवार को जारी ताजा रैंकिंग में 19 साल की विकेटकीपर बल्लेबाज ने 16 स्थानों की छलांग लगाई है। वे करियर बेस्ट 20वीं पोजिशन में आ गई हैं। रिचा बैटर्स की टॉप-20 लिस्ट में जगह बनाने वाली भारतीय की 5वीं बल्लेबाज हैं। वहीं, तेज गेंदबाज रेणुका गेंदबाजी रैंकिंग के 5वें स्थान पर हैं। रेणुका को 7 स्थान का फायदा हुआ है।
साथ ही WPL ऑक्शन में 3.4 करोड़ रुपए में नीलाम हुईं टॉप ऑर्डर बल्लेबाज स्मृति मंधाना तीसरे, शेफाली वर्मा 10वें, जेमिमा रोड्रिग्ज 12वें और हरमनप्रीत कौर 13वें पायदान पर हैं।
इंटरनेशनल क्रिकेट काउंसिल (ICC) की लेटेस्ट रैंकिंग में न्यूजीलैंड की अमीलिया केर, पाकिस्तान की मुनीबा अली भी करियर बेस्ट रैंकिंग में पहुंची हैं।
रिचा ने विंडीज-इंग्लैंड के खिलाफ खेली उपयोगी पारियां 
रिचा घोष ने टॉप ऑर्डर के आउट होने के बाद वेस्टइंडीज और इंग्लैंड के खिलाफ अहम पारियां खेलकर टीम इंडिया को जीत दिलाई। जिसका उन्हें फायदा मिला। रिचा ने विंडीज के खिलाफा नाबाद 41 और इंग्लैंड के खिलाफ नाबाद 47 रन बनाए थे।
7 विकेट ले चुकी हैं रेणुका
टीम इंडिया की तेज गेंदबाज रेणुका सिंह ठाकुर भी करियर बेस्ट रैंकिंग पर हैं। उनके खाते में 711 रैंकिंग पाइंट्स हैं। रेणुका 7 स्थानों की छलांग लगाकर 5वें नंबर पर हैं, जबकि दीप्ति शर्मा 733 अंकों के साथ चौथे पायदान पर हैं। इंग्लैंड की सोफी एक्लेस्टोन 784 अंक के साथ टॉप पर हैं।
रेणुका वर्ल्ड कप के चार मैचों में 7 विकेट हासिल कर चुकी हैं।
ऑलराउंडर दीप्ति शर्मा को दो अंक का नुकसान 
ऑलराउंडर्स रैंकिंग में भारत की दीप्ति शर्मा को दो अंकों का नुकसान हुआ है। वे नंबर-2 से लुढ़ककर चौथे स्थान पर आ गई हैं। उनके खाते में 392 रैंकिंग पॉइंट्स हैं। इसमें ऑस्ट्रेलिया की एश्ले गार्डनर 449 अंकों के साथ नंबर-1 पर हैं।
